armvectores/hy_wikipedia_2023 huggingface dataset:
Տրամաբանական ատոմիզմ

Տրամաբանական ատոմիզմ, փիլիսոփայության մեջ պլյուրալիստական և նոմինալիստական ուսմունք, որը մշակել են Բ. Ռասեչը և Լ.Վիտգենշտայնը, 1910–20-ական թթ.։ Աշխարհի մասին գոյաբանական պատկերացումը տրամաբանական ատոմիզմը բխեցնում է լեզվի (ըստ էության՝ լեզվամտածողության) տրամաբանական կառուցվածքից, քանի որ վերջինս համարում է աշխարհի կառուցվածքի արտապատկերումը։ Սովորական գործածական լեզվի մեշ տրամաբանական կառուցվածքը մթագնված է. այն, ըստ տրամաբանական ատոմիզմի, կարող է բացահայտվել տրամաբանորեն կատարյալ իդեալական լեզվի մոդելի միջոցով, որը կառուցվում է մաթեմատիկայի կշռադատությունների ներկայացման համար նախատեսված՝ Ռասելի և Ուայտհեդի «Principia Mathematica»-ի սկզբունքներով։ Ըստ այդմ, աշխարհի վերջնական անբաժանելի տարրեր համարվում են «ատոմական փաստերը» (այն է՝ որեէ հատկությամբ կամ հարաբերությամբ տրված առարկաները), որոնց վերաբերում են «ատոմական ասույթները» (հատկության կամ հարաբերության պարզ դատողությունները)։ Ինչպես որ ասույթների կապերն են արտաքին, քանի որ բաղադրյալ ասույթների ճշմարտային արժեքը այն կազմող «ատոմական ասույթների» ճշմարտային ֆունկցիան է և կախված չէ դրանց իմաստից, այդպես էլ «ատոմական փաստերն» են միմյանցից անկախ։ Ուստի աշխարհը փաստերի համախմբություն է և ոչ թե ամբողջականություն։ Պլյուրալիստական այս ըմբռնումը հակադրվում էր նորահեգելական Ֆ. Հ. Բրեդլլիի ուսմունքին, ըստ որի եզակի փաստերը գոյություն ունեն (և ճանաչելի են) միայն որպես ամբողջի պատառիկներ։ Տրամաբանական ատոմիզմին հատուկ նոմինալիզմի և նեղ էմպիրիզմի հարուցած իմացաթանականմեթոդաբանական դժվարությունները Ռասելին և Վիտգենշտայնին դրդեցին հետագայում հրաժարվել դրանից։ Անհնարին եղավ նաև լեզվամտածողության տրամաբանական կառուցվածքը տեղավորել տրամաբանական ատոմիզմի առաջարկած ձևական տրամաբանական մոդելի մեջ։
Մազգար Աբդուլին

Մազգար Գիլյազետդինովիչ Աբդուլին (բաշկիրերեն՝ Мазһар Ғиләжетдин улы Абдуллин, դեկտեմբերի 29, 1912(1912-12-29), 1-ին Իդելբաևո, Taymeyevsky selsoviet, Սալավատսկի շրջան - օգոստոսի 25, 1942(1942-08-25), Տվերի մարզ, ՌԽՖՍՀ, ԽՍՀՄ), բաշկիրացի գրող, լրագրող, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Մազգար Աբդուլինը ծնվել է 1912 թվականի դեկտեմբերի 29–ին Բաշկորտոստան երկրի Ուֆիմսկի նահանգի (այժմ Սալավատսկիի շրջան) Զլատոուստովսկի կոմսության Իդելբաևո գյուղում։ Հայրենի գյուղի միջնակարգ դպրոցը ավարտելուց հետո շարունակում է կրթությունը Լենինի անվան դպրոցում՝ Ուֆայում (Ռամի Գրիպովայի անվան գիմնազիայի դպրոցի մոտ)։

1933 թվականին ավարտել է համամիութենական կոմունիստական լրագրողների համալսարանը (քաղաք Մոսկվա) ։
1933-1935 թվականներին եղել է Կիտապի խմբագիրներից մեկը։
1935-1937 թվականներին ծառայել է ՌԿԿԱ- ում՝ Կարմիր բանակում
1937-1941 թվականներին աշխատել է խմբագիր կուլտուրայի ու գրականության թղթակցությունում։
1941 թվականից մասնակցել է Արևելյան ռազմաճակատի գործողություններին Ռուսաստանի կողմից և զոհվել է 1942 թվականի օգոստոսի 25-ին, Վորիգինո գյուղում։


== Ստեղծագործական գործունեություն ==
Իր ստեղծագործությունները սկսել են տպվել 1920–ական թվականներից հանրապետական ամսագրերում՝ Ամանատում և Պիոներում։ 1933 թվականին դուրս է եկել նրա առաջին բանաստեղծությունների ժողովածուն «Տոռմոշ», որում Մազգար Աբդուլինը ներկայացնում է հայրենի շրջանի գեղեցկությունը՝ մարդկանց կյանքը և այդ տարիների կատարվող իրադարձությունների մասին։ 
1985 թվականին դուրս է եկել նրա «Окопта язылған шигырзар» բանաստեղծությունների ժողովածուն, որտեղ նա ներկայացնում էր պատերազմը։


== Ծանոթագրություններ ==


== Արտաքին հղումներ ==
Надергулов М. Х. Абдуллин Мазгар Гилязетдинович.// Статья в Башкирской энциклопедии(չաշխատող հղում)
Կորինթո

Կորինթո (իսպ.՝ Corinto), քաղաք և մունիցիպալիտետ Նիկարագուայի հյուսիս-արևելյան մասում՝ Չինանդեգա դեպարտամենտի տարածքում։


== աշխարհագրական դիրք ==
Գտնվում է դեպարտամենտի հարավում, Խաղաղ օվկիանոսի ափին, երկրի մայրաքաղաքից՝ Մանագուայից, մոտ 150 կմ հյուսիս-արևելք։ Ծովի մակարդակից բացարձակ բարձրությունը 0 մետր է։


== Պատմություն ==
Կորինթո քաղաքը հիմնադրվել է 1863 թվականին։ Կոչվել է ի պատիվ հունական Կորինթոս քաղաքի։
1896 թվականի մայիսի 2-4-ը ԱՄՆ-ը զորքերը տեղակայվել են Կորինթոյում «քաղաքական հուզումների ժամանակ Ամերիկայի շահերը պաշտպանելու համար»։
1912 թվականի օգոստոսի 4-ին Նիկարագուայի նախագահ Խուան Էստրադան դիմել է ԱՄՆ-ին զորք ուղարկելու խնդրանքով։ Դրանից հետո 1912 թվականի օգոստոսին Կորինթոյի նավահանգիստ են ուղարկվել ԱՄՆ-ի Խաղաղօվկիանոսյան նավատորմի նավերը։ 1912 թվականի օգոստոսի 27-ին նավահանգիստ է ժամանել «Denver» հածանավը՝ ափ դուրս բերելով 350 ծովային հետևակային։ Հետագայում՝ 1912-1925 և 1926-1933 թվականների ընթացքում Նիկարագուան օկուպացվել է ԱՄՆ զորքերի կողմից, քաղաքում էր գտնվում ԱՄՆ ծովային հետևակը։
Ա․ Սանդինոյի սպանությունից հետո 1934 թվականի փետրվարին երկրում հաստատվել է Ազգային գվարդիայի ղեկավար Անաստասիո Սոմոսի ընտանիքի բռնապետությունը, որը ԱՄՆ-ին լրացուցիչ արտոնություններ է տրամադրել (այդ թվում՝ Կորինթոյում ռազմաբազա ստեղծելու իրավունք)։
1960 թվականի սկզբին Կորինթոն երկրի խոշորագույն նավահանգիստն էր, որով անցնում էր բեռնաշրջանառության մոտ 60 %-ը (տարեկան մինչև 250 հազար տոննա)։ Քաղաքի բնակչությունը 7 հազար մարդ էր, նավահանգստում կար 160 մետր երկարությամբ և 5 մետր լայնությամբ մեկ կառանատեղի։
1961 թվականի փետրվար-մարտ ամիսներին գործադուլ են արել Կորինթոյի նավահանգստի շուրջ 4 հազար աշխատավորներ և ծառայողներ, որոնք մեկ շաբաթվա ընթացքում դիմադրություն են ցույց տվել այն զորքերին, որոնք փորձում էին ճնշել գործադուլը։ Արդյունքում, իշխանությունները ստիպված են եղել զիջումների գնալ և բարձրացնել աշխատողների աշխատավարձը։
1968 թվականին Կորինթոյի բնակչության թվաքանակը կազմում էր 10 հազար մարդ։ Քաղաքը երկրի գլխավոր առևտրային նավահանգիստն էր (որի միջով անցնում էր ամբողջ ապրանքաշրջանառության երկու երրորդը), ինչպես նաև տնկարկային երկրագործության շրջանի կենտրոնը։
1971 թվականին Կորինթոյի բնակչության թիվը կազմել է 13 հազար մարդ։ 1980-ական թվականներին քաղաքը համարվում էր երկրի գլխավոր առևտրային նավահանգիստը (որի միջոցով անցնում էր ամբողջ ապրանքաշրջանառության 60%-ը)։


== Տրանսպորտ ==
Ծովային նավահանգիստ
Բեռնամարդատար երկաթուղային կայան (մինչև 1994 թվականին երկրում  երկաթուղային հաղորդակցության դադարեցումը)


== Բնակչություն ==
2013 թվականի դրությամբ քաղաքի բնակչությունը կազմել է 15 694 մարդ։
Քաղաքի բնակչության թվաքանակի դինամիկան ըստ տարիների․


== Քույր քաղաքներ ==
 Բրեմեն, Գերմանիա
 Քյոլն, Գերմանիա


== Ծանոթագրություններ ==
Կուզմինո (այլ կիրառումներ)

Կուզմինո, կարող է վերաբերել՝

Կուզմինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Կուզմինո - գյուղ Ռուսաստանի Սմոլենսկի մարզի Յարցևսկի շրջանի կազմում։
Կուզմինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կուզմինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Կուզմինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Կուզմինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Սիմոն Զաքյան

Սիմոն Գևորգի Զաքյան (Զաքիյան) (1899, հոկտեմբերի 18, գ․ Քերքենչ (այժմ՝ Ադրբեջանի Շամախիի շրջանում) - 1942, ապրիլի 2, Կիյատ, Կերչի մոտ), խորհրդային բանակի գնդապետ, դիվիզիայի հրամանատար։ 


== Կենսագրություն ==
Կարմիր բանակում ծառայել է 1918 թվականից։ Մասնակցել է Բաքվի կոմունայի պաշտպանությանը, խորհրդային կարգերի հաստատմանն ու ամրապնդմանը Ադրբեջանում, Հայաստանում և Վրաստանում։
1923 թվականին ավարտել է Երևանի կարմիր հրամանատարների առաջին դասընթացները։ Դասավանդել է Երևանի Ա․ Մյասնիկյանի անվան ռազմական դպրոցում (1923-1926)։ Ծառայել է հայկական հրաձգային դիվիզիայի տարբեր գնդերում, Մ․ Ֆրունզեի անվան ռազմական ակադեմիան ավարտելուց հետո (1934)՝ Ուկրաինական ռազմական օկրուգում։ 1935 թվականից տեղափոխվել է Անդրկովկասյան ռազմական օկրուգ, եղել է լեռնահրաձգային գնդի, ապա՝ 76-րդ հայկական դիվիզիայի հրաձգային գնդի հրամանատար։
1941 թվականի օգոստոսին Զաքյանի գունդը ռազմական անհրաժեշտությամբ Իրանի տերիտորիան մտած զորքերի կազմում էր։
Զաքյանը եղել է 89-րդ հայկական դիվիզիայի առաջին հրամանատարը։
1942 թվականի մարտին նշանակվել է Ղրիմում կազմակերպված 390-րդ հայկական հրաձգային դիվիզիայի հրամանատար և մարտերի մեջ մտել թշնամու դեմ Կերչում։ Մահացել է անհավասար մարտում ստացած ծանր վերքերից։ Թաղված է Երևանի մանկական զբոսայգում, որտեղ կանգնեցված է նրա կիսանդրին (հեղինակ՝ Արա Հարությունյան)։
Երևանի կենտրոնում նրա անունով կա փողոց։
Բեյ շրջան (Միչիգան)

Անվան այլ կիրառումների համար տե՛ս՝ Բեյ շրջան (այլ կիրառումներ)Բեյ շրջան (անգլ.՝ Bay County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,634 կմ² է, բնակչությունը՝ 107,771 մարդ (2010 թվականի տվյալներով)։ Շրջկենտրոնն է Բեյ Սիթի բնակավայրը։ Կազմավորվել է 1857 թվականին։
Ալֆորխա

Ալֆորխա (կատ.՝ Alforja), քաղաք և մունիցիպալիտետ Իսպանիայում՝ Կատալոնիա ինքնավար մարզի Տառագոնա պրովինցիայի Բաշ Կամպ շրջանում։ Տարածքը՝ 38,24 կմ²։ Բնակաչությունը՝ 1897 մարդ (2010 թվականի տվյալներով)։


== Գյուղեր ==
Ալֆորժա, 1.207
Պորտուգալ,   141
Լես Բարկերես,  91
Սանտ Անտոնիո,18


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2008-09-20 at the Wayback Machine.
Información estadística
Վեսյոլոե (գյուղ, Վոլոդարսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Վեսյոլոե գյուղում բնակվում էր 162 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեյքերսֆիլդ

Բեյքերսֆիլդ (անգլ.՝ Bakersfield), քաղաք ԱՄՆ-ի հարավարևմտյան մասում, Կալիֆորնիա նահանգի Քերն շրջանում։ Բեյքերսֆիլդը համարվում է Նյու մետալ, Korn, Cradle Of Thorne, Reaching Away և Orgy երաժշտախմբերի հայրենի քաղաքը։ Քաղաքը հիմնադրվել է 1869 թվականին։2007 թվականի տվյալներով՝ քաղաքի բնակչության թվաքանակը եղել է 323 213։


== Քույր քաղաքներ ==
 Վակայամա (ճապ.՝ 和歌山市), Ճապոնիա
 Դարվին (անգլ.՝ Darwin), Ավստրալիա
 Մինսկ (բելառուս․՝ Мінск), Բելառուս
 Պուչհոն (կորեերեն՝ 부천시; 富川市), Հարավային Կորեա
 Սանտյագո դե Կերետարո (իսպ.՝ Santiago de Querétaro), Մեքսիկա
 Ցիսի ( չինարեն հեշտ. 慈溪 , պինին: Cíxī), ՉԺՀ


== Կլիմա ==


== Ծանոթագրություններ ==


== Արտաքին հղումներ ==
Bakersfield Convention & Visitors Bureau
Ախտարական գրականություն

Ախտարական գրականություն, գրականության տեսակ, որը պարունակում է երդմնեցուցչական բանաձևեր և աղոթքներ, կենցաղային, հասարակական և քաղաքական երևույթների մասին հմայագրեր։ Հիմքը ժողովրդական բանահյուսությունն է։


== Սկզբնավորում ==
Սկզբնավորվել է հեթանոսական շրջանում բնության չար ուժերի, գազանների և հիվանդությունների դեմ մարդու մղած պայքարի ընթացքում, զարգացել միջնադարյան Մերձավոր Արևելքի երկրներում։ Հայ մատենագրության մեջ Ախտարական գրականություն անունով հայտնի են կախարդական ու սնապաշտական կարգի և բժշկական սնոտիաբանություններ պարունակող գրվածքները։ Ախտար անունը, որ գալիս է պահլավական axtar (կենդանակերպ, համաստեղություն), պարսկկական axtar (աստղ, բախտ) բառից, ձեռագրերում հաճախ պատահում է «աղթար» ձևով։ Ախտարական «արվեստը» հիմնվում էր մարդու ֆիզիկական ու հոգեկան կյանքում և բնության մեջ ենթադրվող գերբնական ուժերի օգտագործման գաղափարի վրա՝ աներևույթ ոգիների գործունեությունը համարելով շարժիչ ուժ հասարակական ու բնական անհասկանալի երևույթների համար։ Այսպես՝ հիվանդությունը, անհաջողությունը, դժբախտությունը, աղետները վերագրվում էին դևերի չար ազդեցությանը, ինչպես և առողջությունը, հաջողությունը, բարեբախտությունը, երջանկությունը համարվում էին ոգիների բարյացակամության և շնորհի արդյունք, ըստ որում, միջոցներ էին ենթադրվում չար դևերին կապելու (չեզոքացնելու), հալածելու և բարի ոգիների օգնությունն ապահովելու համար։


== Կիրառում ==
Միջնադարյան հայ հասարակության կյանքում, ինչպես և այլ երկրներում, լայն ասպարեզ կար այս «արվեստը» կիրառողների համար, որոնց տրվում էին դյութ, թովիչ, կախարդ, մոգ, վհուկ, հմայ, ձեռնածու, աղանդավոր և այլ անուններ։ Ախտարական արվեստը սկզբում սերտորեն կապված էր աստղաբաշխության հետ, սակայն վերջինս, որպես աստղերի զննության հետ կապված «արվեստ», ունեցել է ուրույև զարգացում, այնպես որ համապատասխանաբար մշակված աստղաբաշխական գրականությունն իր բնույթով հետզհետե մեկուսացել է Ախտարական գրականությունից։ Ախտարական «արվեստը» կապված էր նաև բժշկական արվեստի հետ՝ օգտագործելով բույսերի և հանքային արտադրությունների բուժական հատկությունները, հիվանդներին ներշնչելու մեթոդը ևն։ Միջնադարյան բժշկությունը իր հերթին օգտագործում էր ախտարական «արվեստի» միջոցները։ Ախտարական գրականությունյան նյութերը լայն հնարավորություններ են տալիս հասարակական երևույթների ուսումնասիրության համար։ Դրանց նյութերի մեջ ժողովրդի պատկերացումների հետ միասին արտահայտվում են և նրա գաղափարները, ցանկություններն ու ձգտումները՝ կյանքի բարելավման, աևհատի բարօրության մասին։


== Հայերեն նյութերը ==
Ախտարական գրականությունյանը պատկանող հայերեն նյութերի հիմնական մասն իր ծագումով հայկական է. կան նաև հունական, ասորական և մանավանդ արաբամուսուլմանական ծագում ունեցող նյութեր։ Ախտարական գրվածքները խիստ հարուստ նյութ են պարունակում հայկական ազգագրության համար՝ հայկական հին կենցաղի և ժողովրդական հավատալիքների նկարագրություններով, հայկական բժշկության պատմության համար՝ ժողովըրդական բժշկության ավանդներով, հայկական լեզվաբանության համար՝ ախտաբանական, բուսաբանական, կենդանաբանական և այլ տերմիններով և բարբառային բառապաշարով ու քերականության բարբառային տարրերով, հայկական անգիր դպրության համար՝ ժողովրդական բանահյուսության հետաքրքիր նմուշներով։ Հայկական Ախտարական գրականությունյան մի շարք նմուշներ իրենց երկերում վարպետորեն օգտագործել են մեր գրողները (Հովհաննես Թումանյան, Ղազարոս Աղայան, Պերճ Պռոշյան և այլն)։
(4167) Ռիեման

(4167) Ռիեման (անգլ.՝ Riemann), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 2-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,584012 ա. մ., առավելագույնը մոտենում է 2,3476 ա. մ. հեռավորության վրա և հեռանում 2,8204 ա. մ.։ Արեգակի շուրջ մեկ ամբողջական պտույտ է կատարում 1517,19 երկրային օրվա ընթացքում, իր ուղեծրով շարժվելով միջինում 0,237281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4167) Ռիեման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
365 օր: Այս օրը

365 օր։ Այս օրը (լեհ.՝ 365 Dni: Ten Dzień), սպասվող ամերիկալեհական էրոտիկ ժանրի ռոմանտիկ դրամա, որի ռեժիսորներն են Բարբարա Բիալովասը և Թոմաս Մանդեսը։ Հանդիսանում է «365 օր» ֆիլմի սիքվելը, ստեղծվել է տրիլոգիայի երկրորդ նովելի՝ «Այս օրը» վեպի հիման վրա, որի հեղինակը Բլանկա Լիպինսկան է, իսկ դերասանական կազմում են Աննա Մարիա Սիքլյուկան, Մագդալենա Լամպարսկան և Միքել Մորոնեն։ Ֆիլմը թողարկվելու է Նեթֆլիքս հարթակով 2022 թվականի ապրիլի 27-ին Լեհաստանում և ԱՄՆ-ում։


== Դերասանական կազմ ==
Աննա Մարիա Սիքլյուկա՝ Լաուրա Բիել
Մագդալենա Լամպարսկա՝ Օլգա
Միքել Մորոնե՝ Դոն Մասսիմո Տորիչելլի
Օտար Սարալիձե՝ Դոմենիկո
Սիմոնե Սուսինա՝ Նաչո


== Արտադրություն ==
Նկարահանումները սկսվել են 2021 թվականի մայիսին, անցկացվել են Իտալիայում և Լեհաստանում, Աննա Մարիա Սիքլյուկան և Մագդալենա Լամպարսկան կրկնել են առաջին ֆիլմի իրենց դերերը։ Արտադրությունը պաշտոնապես նախատեսված է եղել սկսել 2020 թվականին Սիցիլիայում և Լեհաստանում, բայց այն հետաձգվել է COVID-19 համավարակի պատճառով։ 2021 թվականի փետրվարին Միշել Մորոնեն նույնպես հաստատվել է իր դերակատարման համար։


== Թողարկում ==
«365 օր։ Այս օրը» Լեհաստանում և ԱՄՆ-ում թողարկվելու է 2022 թվականի ապրիլի 27-ին՝ Նեթֆլիքս հարթակով։


== Սիքվել ==
Սիքվելի համար նախատեսված են ծրագրեր, վերնագրված է այն որպես «Հաջորդ 265 օր», որը նույնպես հետաձգվել է համավարակի պատճառով։ 2021 թվականի մայիսին հայտարարվել է, որ 2022 թվականին Նեթֆլիքսը թողարկելու է «Այս օրը» վերնագրով ֆիլմը ։ Մորոնեի, Սիքլյուկայի և Լամպարսկայի վերադարձը նույնպես հաստատվել է։


== Ծանոթագրություններ ==


== Արտաքին հղումներ ==
«365 օր: Այս օրը»(անգլ.) ֆիլմը Internet Movie Database կայքում
Ժիխարկա (մուլտֆիլմ)

Ժիխարկա (ռուս.՝ Жихарка), ռուսական մուլտֆիլմ, որը նկարահանվել է ըստ համանուն ռուսական ժողովրդական հեքիաթի։ Մուլտֆիլմը նկարահանել է ռեժիսոր Օլեգ Ուժինովը «Պիլոտ» ստուդիայում, «Աերոպլան» պրոդյուսերական ընկերության մասնակցությամբ։ Ենթավենագիրն է. «Հեքիաթ, որը պատմել է ուրալյան կազակն իր աղջկան»։
Մուլտֆիլը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ տողերը. «Մենք ապրում ենք Ռուսաստանում, Ուրալում»։ Ֆիլմը մասնակցել է «Սուզդալ-2007» փառատոնի մրցութային ծրագրին։


== Սյուժե ==
Մի ժամանակ ապրում էին դարբիններ Կատուն ու Ճնճղուկը։ Եվ նրանք ունեին փոքրիկ աղջիկ` Ժիխարկան։ Նա ամեն ինչով լավն էր, բայց շատ էր սիրում չարություններ անել և չլսել ծնողներին։ Մի անգամ Կատուն ու Ճնճղուկը գնում են շուկա, և այդ ժամանակ Ժիխարկային գողանում է խորամանկ աղվեսը, որպեսզի ուտի նրան։ Աղվեսը չար և խորամանկ էր, սակայն Ժիխարկան էլ այնքան անդադրում էր, անմիջական և միամիտ, որ նրան ոչ մի կերպ չէր ստացվում ուտել։


== Հեղինակներ ==
Հեղինակները ներկայացված են ըստ մուլտֆիլմի լուսագրերի։


== Երաժշտություն ==
Ֆիլմում օգտագործվել են վերխովաժյան հարմոնիստներ Վիտալի Պաշովի, Վասիլի Ֆեդյաևսկու, Լեոնիդ Շեմելինի ձայնագրությունները, որոնք արվել են Ռուսական ֆորկլորի հանրապետական կենտրոնի ֆոլկլորային փորձերի ժամանակ և «Վիսոկուշա» ռուսական ավանդական մշակութային կենտրոնի կողմից։


== Դիցաբանություն ==
Հեքիաթում հիշատակվում է Բաբայկա անունով դիցաբանական կերպարը, որը վախեցնում է փոքրիկ աղջկան։


== Մրցանակներ և փառատոններ ==
2006-9-րդ միջազգային «Անիմաևկա» փառատոն Մոգիլյովում։ Գրան պրի շնորհվել է Օլեգ Ուժինովին` «Ժիխարկա» մուլտֆիլմի համար։
2006-8-րդ միջազգային «Հեքիաթ» կինոփառատոն Մոսկվայում։ Կարճամետրաժ անիմացիոն ֆիլմերի բաժնում Գրան պրի մրցանակ է ստացել Օլեգ Ուժինովի «Ժիխարկա» ֆիլմը։
2007-Անիմացիոն կինոյի ռուսական բաց փառատոն Սուզդալում, «Լավագույն ֆիլմ երեխաների համար» անվանակարգում հաղթել է «Ժիխարկա» մուլտֆիլմը։
2007-14-րդ անիմացիոն միջազգային փառատոն Շտուտգարտում, մրցանակ «Լավագույն մանկական ֆիլմ» անվանակարգում։


== Ծանոթագրություններ ==
Պունտարենաս (այլ կիրառումներ)

Պունտարենաս, կարող է վերաբերել՝

Պունտարենաս - քաղաք Կոստա Ռիկայում, Պունտարենաս նահանգի վարչական կենտրոնը և ամենամեծ քաղաքը
Պունտարենաս - Կոստա Ռիկայի 7 նահանգներից մեկը
Ջեջու կղզի

Անվան այլ կիրառումների համար տե՛ս՝ Ջեջու (այլ կիրառումներ)Ջեջու (հանգըլ՝ 제주도 ― Ջեջուդո, հանջա՝ 濟州島), հրաբխային կղզի Արևելաչինական ծովում, Կորեական թերակղզուց հարավ-արևմուտք։ Պատկանում է Հարավային Կորեային։ Վարչականորեն կազմում է Ջեջու նահանգը։ Կղզում է գտնվում Հարավային Կորեայի ամենաբարձր կետը՝ Հալասան հրաբուխը։


== Անվանում ==
Կորեերենում «դո»-ն չինարեն (島) ― «կղզի» և (道) ― «նահանգ» հիերոգլիֆների հնյունային տառադարձությունն է։ Այսպիսով Ջեջուդո անվանումը նշանակում է ինչպես կղզի, այնպես էլ վարչական միավոր։


== Ծանոթագրություններ ==
Քաշվեթի եկեղեցի

Քաշվեթի եկեղեցի (Սուրբ Գևորգի եկեղեցի, վրաց.՝ ქაშვეთის წმინდა გიორგის სახელობის ტაძარი), ուղղափառ եկեղեցի Թբիլիսիի կենտրոնում,, որը գտնվում է Ռուսթավելի պողոտայում՝ Վրաստանի խորհրդարանի շենքի դիմաց։
Քաշվեթի եկեղեցին կառուցվել է 1904-1910 թվականներին թիֆլիսցի ճարտարապետ Լեոպոլդ Բիլֆելդի նախագծով և միջնադարյան Սամթավիսի տաճարի օրինակով։ Եկեղեցին կառուցվել է 1753 թվականին Ամիլախվարի ընտանիքի պատվերով կառուցված աղյուսաշեն եկեղեցու տեղում, որն արդեն խարխլված էր։ Եկեղեցու որմնանկարներն արվել են 1974 թվականին Լադո Գուդիաշվիլիի կողմից։
Եկեղեցու «Քաշվեթի» անուն առաջացել է վրացերեն կվա («քար») և շվա («ծննդաբերել»). Ըստ լեգենդի՝ 6-րդ դարում թբիլիսիից մի կին Դավիթ Գարեջինսկուն մեղադրում է, որ նրանից հղի է։ Դավիթը գուշակել է, որ նրա կեղծիքը կբացահայտվի, երբ նա քար ծննդաբերի։ Այն բանից հետո, երբ դա տեղի ունեցավ, այդ վայրը ստացավ «Կ(վ)աշվեթի» անունը։


== Ծանոթագրություններ ==
Կասպլյա-2

Կասպլյա-2 (ռուս.՝ Каспля-2), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 884 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյ-Ջեյ Օկոչա

Ավգուստին Ազուկա Ջեյ-Ջեյ Օկոչա (անգլ.՝ Augustine Azuka "Jay-Jay" Okocha, օգոստոսի 14, 1973(1973-08-14), Էնուգու, Նիգերիա), նիգերիացի ֆուտբոլիստ, կիսապաշտպան։ Արագ և հմուտ կիսապաշտպան, ով համարվում է իր սերնդի լավագույն նիգերիացի և բոլոր ժամանակների աֆրիկացի ամենաուժեղ խաղացողներից մեկը։ Օկոչան հայտնի է իր ինքնավստահությամբ և տիրապետում է բարձր տեխնիկայի հմտություններին։ Թուրքիայի սուպերլիգայի Ֆեներբահչե ՖԱում խաղալու ժամանակ նա դարձավ Թուրքիայի քաղաքացի և վերցրեց Մուհամեդ Յավուզ անունը։


== Կարիերա ==
Օկոչան ծնվել է Էնուգու, Նիգերիայում։ Նրա ծնողները Նիգերիայի Դելտա նահանգից էին։ Ջեյ-Ջեյ անունը իրականում փոխանցվել է նրա ավագ եղբայր Ջեյմսից, որն առաջինն է սկսել ֆուտբոլ խաղալ։ Օկոչան սկսել է ֆուտբոլ խաղալ փողոցում՝ մյուս այլ ֆուտբոլային աստղերի նման։


=== Ակումբային ===

Օկոչան իր պրոֆեսիոնալ կարիերան սկսել է Բորուսիա թիմում։ 1992 թվականին նա տեղափոխվել է Այնտրախտ ՖԱ ։ 1996-1998 թվականներին խաղացել է թուրքական Ֆեներբահչե ՖԱում։ Օկոչան խաղացել է նաև այնպիսի հայտնի թիմերում, ինչպիսիք են ֆրանսիական Պարի Սեն-Ժերմենը և անգլիական Բոլթոն Ուոնդերերսը։ 2008 թվականին նա հեռացավ անգլիական Հալլ Սիթիից և մինչև այժմ հանդես չի գալիս պրոֆեսիոնալ մակարդակում։


=== Հավաքականում ===
13 տարիների ընթացքում՝ 1993-2006 թվականներին եղել է Նիգերիայի խաղացող։ 1996 թվականին նա դարձել է Օլիմպիական խաղերի չեմպիոն։ 2004 թվականի մարտին Պելեի կողմից ընդգրկվել է ՖԻՖԱ 100ի մեջ։


== Հաջողություններ ==


=== Թիմային հաջողություններ ===
 Պարի Սեն-Ժերմեն

Ֆրանսիայի սուպերգավաթի գավաթակիր. 1998
Ինտերտոտոյի գավաթակիր. 2001 Բոլթոն Ուոնդերերս

Ֆուտբոլային լիգայի գավաթի եզրափակիչ փուլի մասնակից. 2003/04 Հալլ Սիթի

Անգլիայի ֆուտբոլային լիգայի առաջնություն փլեյ-օֆֆի հաղթող. 2007/08 Նիգերիայի հավաքական

Աֆրիկայի ազգերի գավաթի հաղթող. 1998
Օլիմպիական խաղերի հաղթող. 1996
Ֆուտբոլի աշխարհի առաջնության 1/8 ֆինալիստ. 1994, 1998


== Անձնական հաջողություններ ==
Նիգերիայի տարվա ֆուտբոլիստ. 1995, 1997, 2000, 2002, 2003, 2004, 2005
Աֆրիկայի տարվա ֆուտբոլիստ ըսկ BBC-ի. 2003, 2004
Անգլիական Պրեմիեր լիգայի ամսվա խաղացող. Նոյեմբեր 2003
Ընդգրկվել է ՖԻՖԱ 100 ցանկի մեջ


== Անձնական կյանք ==
Նրա ավագ եղբայր Էմմանուել Օկոչան եղել է Նիգերիայի հավաքականի նախկին խաղացող։ Լոնդոնյան Արսենալի և Նիգերիայի հավաքականի կիսապաշտպան Ալեքս Իվոբիի հորեղբայրն է։


== Կարիերայի վիճակագրություն ==


== Միջազգային գոլեր ==
Ընգհանուր հաշիվների և արդյունքների ցանկ


== Ծանոթագրություններ ==


== Արտաքին հղումներ ==
Ջեյ-Ջեյ Օկոչա
Ջեյ-Ջեյ Օկոչայի ոչ պաշտոնական կայք
Սերգեյ Թումանյան

Սերգեյ Ռուբենի Թումանյան (1938, Բաքու, Ադրբեջանական ԽՍՀ, ԽՍՀՄ), հայ քանդակագործ։


== Կենսագրություն ==
1961 թվականին ավարտել է Երևանի գեղարվեստա-թատերական ինստիտուտը։ 1961 թվականից մասնակցել է ցուցահանդեսների։


== Ստեղծագործություններ ==
«Մեսրոպ Մաշտոց»
«Հայաստանի 40 տարին» (Օբելիսկ)
«Առատություն»
«Ձկնորս»
«Կանացի դիմանկար»


== Ծանոթագրություններ ==
LAR-160 (ՀԿՌԿ)

LAR-160 - իսրայելական արտադրության համազարկային կրակի ռեակտիվ կայանք։


== Պատմություն ==
Նախագծվել է իսրայելական Israel Military Industries LTD (TAAS) ընկերության կողմից 1970-ական թթ․։ Սկսել է օգտագործվել Իսրայելի զինված ուժերում 1983 թ․։ 
Համակարգն ակտիվ օգտագործվել է 2008 թ․ Ռուս-վրացական պատերազմում՝ Վրաստանի բանակի կողմից Ռուսաստանի և Հարավային Օսեթիայի զինված ուժերի դեմ։ Այս համակարգերն արդյունավետ են եղել Օսեթիայի ստատիկ թիրախները և ռուսական խոշոր տրանսպորտային միջոցները ոչնչացնելու համար, դրանց միջոցով ոչնչացվել են ռուսական բեռնատար ավտոմեքենաներ և կասեցվել է զրահատեխնիկայի առաջխաղացումը։ 
Ռումինիան օգտագործում է LAROM կոչվող սեփական տարբերակը, իսկ Արգենտինան՝ TAM VCLC տարբերակը։
2020 թ․ հոկտեմբերի 3-ին Ադրբեջանի զինված ուժերն օգտագործել են LAR-160 համակարգը՝ թիրախավորելով Արցախի Հանրապետության քաղաքացիական բնակչությանը։


== Կառուցվածք ==

Մեկնարկային կայանքը հարմարեցված է М-548 ամերիկյան թրթուրային փոխադրիչի վրա, բայց ունի մոդուլային կառուցվածք, որը թույլ է տալիս մոնտաժել այն տարբեր տեսակի անիվների վրա։ Փաթեթում ներառված մեկնարկային կայանքը կարող է կազմել 18, 26, 36 և 50 հրթիռ։ Փաթեթները լիցքավորվում են ռեակտիվ արկերով և հերմետիկ փակվում են գործարանային պայմաններում։ Պահպանման ժամկետը մինչև 15 տարի է։ 
Համաձայն Halo Trust կազմակերպության զեկույցի՝ Ադրբեջանն օգտագործել է LAR-160 կայանքը 2016 թ․ Քառօրյա պատերազմի ժամանակ Արցախի Հանրապետության հայաբնակ բնակավայրերը M095 տեսակի կասետային ռումբերով ռմբակոծելու նպատակով։


== Տակտիկ-տեխնիկական բնութագիր ==


== Սպառազինություն ==
 Արգենտինա — TAM VCLC
 Ադրբեջան — 30 միավոր LAR-160
 Վենեսուելա — 20 միավոր՝ 2016 թ․ դրությամբ
 Վրաստան — 2007 թ․ Վրաստանի կառավարությունը պաշտոնապես հայտարարեց 6 միավորի ձեռքբերման մասին
 Իսրայել — 50 միավոր LAR-160՝ 2016 թ․ դրությամբ
 Ռուանդա — 5 միավոր՝ 2016 թ․ դրությամբ
 Չիլի — 12 միավոր՝ 2016 թ․ դրությամբ


== Ծանոթագրություններ ==
Էքստրակլաս

Լեհաստանի ֆուտբոլի առաջնությունը (լեհ.՝ Ekstraklasa), որն ավելի հաճախ հայտնի է որպես Էքստրակլաս (իսպ.՝ Ekstraklasa), բարձրագույն պրոֆեսիոնալ ֆուտբոլային առաջնությունն է Լեհաստանում։


== Էքստրակլաս 2022/23 ==
Էքստրակլաս 2022/23 (90minut.pl)


== Հաղթող ակումբներ (բոլոր առաջնություններում) ==

Հաղթող ակումբներ (90minut.pl)


== Հայտնի ֆուտբոլիստներ ==
Ինյակի Աստիս
Յակուբ Բլաշիկովսկի
Արթուր Բորուց
Լուկաշ Ֆաբիանսկի
Կամիլ Գլիկ
Կամիլ Գրոսիցկի
Ռոբերտ Լևանդովսկի
Միխալ Պազդան
Լուկաս Պիշեկ
Արկադիուշ Միլիկ
Թոմաշ Նեցիդ
Վոյցեխ Շեսնի


=== Հայեր ===
Ռոբերտ Արզումանյան
Վահան Գեվորգյան
Լևոն Հայրապետյան
Աղվան Պապիկյանը


== Տես նաև ==
Լեհաստանի ֆուտբոլի ազգային հավաքական


== Արտաքին հղումներ ==
ekstraklasa.org
gol24.pl
ekstraklasa.tv
90minut.pl
Ղայմազ Ներքին

Անվան այլ կիրառումների համար տե՛ս՝ Ղայմազ (այլ կիրառումներ)Ղայմազ Ներքին, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Չետլաս

Չետլաս (ռուս.՝ Четлас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզոնսկայա Պիժա գետի աջ ափին՝ 135 կմ հեռավորության վրա։ Գետի երկարությունը 95 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048204
Հիդրոլոգիական ուսումնասիրությունների կոդը - 103004820
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիլուսի

Վիլուսի (էստ․՝ Vilusi), գյուղ Էստոնիայի Իդա-Վիրումաա նահանգի Լոհուսուու շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եմելյանովո (այլ կիրառումներ)

Եմելյանովո, կարող է վերաբերել՝

Եմելյանովո - քաղաքատիպ ավան Ռուսաստանի Կրասնոյարսկի երկրամասի Եմելյանովսկի շրջանի կազմում։
Եմելյանովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Եմելյանովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Մանոլո Կարդոնա

Մանոլո Կարդոնա (իսպ.՝ Manuel Julián Cardona Molano; ապրիլի 25, 1977(1977-04-25), Popayán, Կոլումբիա), կոլումբիացի դերասան և մոդել։ Նկարահանվել է մեքսիկական և կոլումբիական մի շարք հեռուստասերիալներում։


== Կենսագրություն ==
Մանոլո Կարդոնան ծնվել է 1977 թվականի ապրիլի 25-ին Կոլումբիայի Պոպայան քաղաքում։ 14 տարեկանում իր առաջնախաղն է ունեցել հեռուստատեսությունում՝ նկարահանվելով կոշիկի գովազդում։ Որպես մոդել հանդես է եկել ցուցադրությունների ժամանակ։ 1995 թվականին տեղափոխվել է Կոլումբիայի մայրաքաղաք Բոգոտա։ Համալսարանում ուսումնասիրել է ֆինանսներ և միջազգային հարաբերություններ։ Հեռուստասերիալներում իր առաջին դերը ստացել է «Հայրեր և որդիներ» հեռուստասերիալում, որտեղ մարմնավորել է Նիկոլա Ֆրանկոյի դերը։ Մանոլո Կարդոնան առավել հայտնի է դարձել «Գրողը տանի» հեռուստասերիալում իր մարմնավորած դերի համար։ Զուգահեռաբար զբաղվել է նաև համակարգչային տեխնոլոգիաներով, բացել է subastaplaza.com համացանցային պորտալը։ Շարունակաբար նկարահանվել է հեռուստասերիալներում, ինչպես օրինակ «Amor a Mil» (2001) հեռուստասերիալում, որտեղ մարմնավորել է Հեկտոր Աֆանադորի դերը, «Համաձայնություն / El Cartel de Los Sapos», որտեղ մարմնավորել է Մարտին Գոնսալեսի դերը և այլն։ Նկարահանվել է նաև Ռաջա Գոսնելի «Փոքրիկը Բևեռլի Հիլսից» ֆիլմում, որտեղ խաղացել է Սեմ Կորտեսի դերը։ Խավիեր Ֆուենտես Լեոնի «Ստորջրյա հոսանք» ֆիլմում։ Այնտեղ մարմնավորել է Սանտիագոյին՝ երիտասարդ տղայի, ով սիրահարվում է Միգելին (Քրիստիան Մերկադո)։


== Ֆիլմագրություն ==
Գրողը տանի (հեռուստասերիալ) (1999 թ.) Խուան Դիաբլո Կանտոր
Սրտերի գողը (հեռուստասերիալ) (2003 թ.) Գուստավո Վելասկո
Գնչուներ (հեռուստասերիալ) (2004-2005 թթ.) Սեբաստիան Դոմինգես
Ռոսարիո-մկրատներ (2005 թ.) Էմիլիո
Իմ եղբոր կինը (2005 թ.) Գոնսալո
Մարինա (հեռուստասերիալ) (2006-2008 թթ.) Ռիկարդո Ալարկոն Մորալես (սկսած 15-րդ սերիայից)
Վերջին պահին (հեռուստասերիալ) (2007-2009 թթ.) Պաբլո
Համաձայնություն (հեռուստասերիալ) (2008 թ.) Մարտին
Փոքրիկը Բևեռլի Հիլսից (2008 թ.) Սեմ Կորտես
Առանց կրծքի չկա դրախտ (հեռուստասերիալ) (2008-2009 թթ.) Մարտին Լա Ռոկա
Ստորջրյա հոսանք (2009 թ.) Սանտիագո
Վերջին մահ (2009 թ.) Դևիդ


== Ծանոթագրություններ ==
Կոնոպատինո

Կոնոպատինո (ռուս.՝ Конопатино), գյուղ Ռուսաստանի Սմոլենսկի մարզի Սիչովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խռնդատ մերկացողուն

Խռնդատ մերկացողուն (լատ.՝ Verbascum nudicaule), խլածաղկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
15-70 սմ բարձրությամբ բազմամյա բույս է։ Արմատամերձ տերևները փետրաձև հատված են, նշտարաձև կամ երկարավուն սեգմենտներով։ Ծաղկաբույլը սովորաբար ճյուղավորված է և ողկուզանման։ 12-22 մմ տրամագծով պսակը դեղին է։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Գոռավան, Վեդի, Վաղարշապատ, Ուշակերտ)։ Աճում է նաև Նախիջևանում, Դաղստանում, Արևելյան Անդրկովկասում, Արևելյան Անատոլիայում և Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 700-1000 մ բարձրությունների վրա, ինչպես նաև չոր քարքարոտ լանջերին, կիսաանապատներում և ավազային անապատներում։ Ծաղկում է հունիս ամսին, պտղաբերում՝ հուլիսին։


== Պահպանություն ==
Վտանգված տեսակ է։ Հայտնի է մեկ պոպուլյացիա Արարատյան դաշտում՝ ինտենսիվ գյուղատնտեսական գործունեության տարածքներում։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Գոռավանի ավազուտներ» արգելավայրի տարածքում՝ «Խոսրովի անտառ» պետական արգելոցի կազմում։


== Ծանոթագրություններ ==
Դենքլինգեն

Դենքլինգեն (գերմ.՝ Denklingen), կոմունա Գերմանիայում, Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 2525 մարդ է (2010 թվականի դեկտեմբերի 31–ի տվյալներով)։ Զբաղեցնում է 56.76 կմ² տարածք։ Պաշտոնական կոդ՝ 09 1 81 113։


== Ծանոթագրություններ ==
Բոլշևիկ (խուտոր, Ալեկսեևսկի շրջան)

Անվան այլ կիրառումների համար տե՛ս՝ Բոլշևիկ (այլ կիրառումներ)Բոլշևիկ (ռուս.՝ Большевик), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԿՈՆԿԱԿԱՖ-ի ոսկե գավաթ 2011 (թիմերի կազմեր)

ԿՈՆԿԱԿԱՖ-ի ոսկե գավաթի 2011 թ. խաղարկությանը մասնակցեցին 12 ազգային հավաքականներ։


== Խումբ A ==


=== Կոստա Ռիկա ===


=== Կուբա ===


=== Մեքսիկա ===


=== Սալվադոր ===


== Խումբ B ==


=== Գվատեմալա ===


=== Գրենադա ===


=== Հոնդուրաս ===


=== Ճամայկա ===


== Խումբ C ==


=== Գվադելուպա ===


=== Կանադա ===


=== Միացյալ Նահանգներ ===


=== Պանամա ===


== Նայիր նաև ==
ԿՈՆԿԱԿԱՖ-ի ոսկե գավաթ 2011
Դիլիկաուր

Դիլիկաուր (վրաց.՝ დილიკაური), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1813 մարդ։


== Ծանոթագրություններ ==
Ռոբերտ Ֆուլգհում

Ռոբերտ լի Ֆուլգհում (հունիսի 4, 1937(1937-06-04), Ուեյկո, Տեխաս, ԱՄՆ), ամերիկացի գրող և Ունիվերսալիստական Միաբանության քահանա ։


== Կենսագրություն ==
Նա մեծացել է Տեխաս նահանգի Ուակո քաղաքում, իսկ 1958 թվականին ստացել է Բանասիրության Բակալավրի աստիճան Բայլոր Համալսարանում։ Նա ստացել է իր Աստվածաբանության Բակալավրի աստիճանը ստացել է Սթար Քինգ ճեմարանում 1961 թվականին և նույն թվականին ձեռնադրվեց որպես ունիտար ունիվերսալիստական քահանա։
Ֆուլգհումը ծառայել է Բելինգհամի միաբանական եղբայրությունում Վաշինգթոն նահանգի Բելինգհամ քաղաքում 1960-1964 թվականներին և Էդմոնդս միաբանության ունիվերսալիստական եկեղեցում, որտեղ նա ներկայումս պատվակալ քահանա է։


== Ստեղծագործություն ==
Ֆուլգհումը Միացյալ նահանգներում հանդես եկավ իր առաջին ժողովածուով «Այն ինչ իրոք պիտի իմանամ, սովորել եմ մանկապարտեզում» (1988), մնաց Նյու Յորք Թայմսի բեսթսելերների ցանկում մոտ 2 տարի։ 
Էսեյների ժողովածուն «Հասարակ բաների մասին արտասովոր մտքերը» "25-րդ ամյակի հրատարակությունը տպագրվել է՝ թարմացվելով և կրկնելով բնօրինակը, որին ավելացվել է ևս 25 նոր պատմվածք։
Ներկայումս իր գրքի տպագրված ավելի քան 17 միլիոն՝ հրատարկված 27 լեզուներով 103 երկրներում։ 
Նրա գրական ոճը շատ պարզ է և ուղիղ և գտնում է կյանքից վերցված խոսքեր աշխարհիկ այնպիսի իրավիճակներում, ինչպիսիք են կենդանաբանական այգի այցելելն ու թերևներ փոցխելը և փոշի մաքրելը։


== Ծանոթագրություններ ==
Թելհազար

Թելհազար, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Շիկահերը եթերում

«Շիկահերը եթերում» (անգլ.՝ Walk of Shame), 2014 թվականին նկարահանված կատակերգություն, որի ռեժիսորը և սցենարիստը եղել է Սթիվեն Բրիլը, իսկ Էլիզաբեթ Բենքսը կատարել է գլխավոր դերը։ Համաշխարհային շնորհանդեսը կայացել է 2014 թվականի մայիսի 1-ին։ Ֆիլմը ստացել է բացասական արձագանքներ կինոքննադատների կողմից և ձախողվել է վարձույթում։


== Սյուժե ==
Լոսանջելեսցի լրագրող Մեգան Մայլզը երազում է դառնալ լուրերի հաղորդավար։ Եվ ահա, նրա երազանքը կարող է իրականանալ, երբ հեռուստաընկերությունը հայտարարում է լսումներ այդ պաշտոնի համար։ Քասթինգին նախորդող գիշերը, Մեգանն իր ընկերուհիների հետ գնում է գիշերային ակումբ, իսկ առավոտյան արթնանում է անծանոթ տղամարդու հետ անկողնում։ Հայտնվելով քաղաքի ծանծաղուտում առանց իր պայուսակի, որը մնացել է տարհանող մեքենայում, որտեղ գտնվում են նրա իրերը, հեռախոսը և գումարը, իսկ նա պետք է ութ ժամում ցանկացած գնով հասնի իր կյանքի ամենակարևոր զրույցին։


== Դերերում ==


=== Կինոթատրոնի տոմսարկղեր ===
Թողարկումից հետո, առաջին հանգստյան օրերին ֆիլլմի շահույթը կազմել է 38.000 դոլլար 51 կինոթատրոնում, միջինում մեկ թատրոնից՝ 780 դոլար։ Ֆիլմի ընդհանուր շահույթը կազմել է 59.209 դոլար թողարկման առաջին շաբաթում և ցուցադրվել է 51 կինոթատրոնում։


== Ծանոթագրություններ ==


== Արտաքին հղումներ ==
Պաշտոնական կայքէջ
Կարապետ Փաշյան

Կարապետ Պարգևի Փաշյան (հունիսի 11, 1946(1946-06-11), Լենինական, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1970 թվականին ավարտել է Երևանի գեղարվեստա-թատերական ինստիտուտը։ Հայաստանի նկարիչների միության փոխնախագահն է։
Հեղինակում է գրաֆիկական աշխատանքներ, գեղարվեստական ձևավորումներ, խառը տեխնիկայով արված գործեր՝ համամիութենական կինոփառատոնի (1978 թ.), ծանրամարտի աշխարհի առաջնության (1983 թ.), շախմատի համաշխարհային օլիմպիադայի (1996 թ.), ՀՀ անկախացման հանրաքվեի (1991 թ.), Հայաստանում քրիստոնեության ընդունման 1700-ամյակին նվիրված, շախմատի համաշխարհային մրցաշարի (2001 թ., բոլորը՝ Երևան)։


== Մրցանակներ ==
Տարվա լավագույն աշխատանքի մրցանակ, ՀՆՄ, 1979


== Ծանոթագրություններ ==


== Արտաքին հղումներ ==
Կարապետ Փաշյան
Էժենիո Անյենի

Էժենիո Անյենի (անգլ.՝ Eugenio Agneni, հունվարի 26, 1816(1816-01-26), Սուտրի, Վիտերբո, Լացիո, Իտալիա - մայիսի 25, 1879(1879-05-25), Ֆրասկատի, Հռոմ, Լացիո, Իտալիա), իտալացի նկարիչ, որը հիմնականում նկարել է պատմական կտավներ։


== Կենսագրություն ==
1833 թվականից Հռոմում սկսել է աշխատել նկարիչներ Էրզոկեի և Բերետտա Բերգամոցու հետ, սովորել է Հռոմում, Ֆրանչեսկո Կոկետտիի հետ։ 1847 թվականին նա օգնել է ձևավորել է Քուիրինալյան պալատի գահասենյակը որմնանկարներով։ Նա նաև որմնանկարներ է նկարել Պորտա Պիայի Վիլլա Տորլոնիա առանձնատանը։ Սուրբ Վիկենզիո դի Պաուլայի կյանքից դրվագներ է նկարել Մոնտեչիտորիոյի եղեղեցում։ Անյենին միացել է ինսուրգեցիային, որին հաջորդել է կարճատև Հռոմեական Հանրապետությունը 1849 թվականին։
Երբ պապական կառավարությունը վերականգնվել է, Այնենին ստիպված է եղել փախչել, նախ մեկնել է Սավոնա, հետո` Ջենովա, այնուհետև` Ֆլորենցիա, Փարիզ և վերջապես` Լոնդոն, որտեղ նա դիցաբանական թեմաներով պատկերազարդել է թագուհու Օթյակը Կովենտ գարդեն արքունական թատրոնում, ինչպես նաև` Բուքինգհեմյան պալատում։ 1859-1866 թվականներին նա վերադարձել է Իտալիա` միանալու Գարիբալդինիին` Իտալիայի անկախության և միավորման պահանջով։ Ապա նա վերադարձել է Ֆլորենցիա և վերջապես Հռոմ` 1870-1871 թվականներին։
Հռոմում նա Պիոս 9-րդ պապիի կողմից նշանակվել է քաղացիական պահակախմբի ղեկավար։ Պապական ուժերի` Իտալական միություն ներխուժելուց հետո նա շարունակել է աշխատել Հռոմում։ Նա նկարել է Մեծ ֆլորենցիացիների բողոքող ոգիները օտարերկրյա արշավանքների դեմ կտավը Թուրինի քաղաքային թանգարանում։ 


== Ծանոթագրություններ ==
Absolution Tour

Absolution Tour, բրիտանական Մյուզ ռոք-խմբի երկրորդ տեսաերիզն է, թողարկվել է 2005 թվականի դեկտեմբերի 12-ին "Warmer Music" ձայնագրմաս ընկերության կողմից։ Ալբոմը իրենից ներկայացնում է 2004 թ. կայացած բրիտանական Գլասթոնբերի ռոք-փառատոնում խմբի ելույթի ձայնագրությունը։


== Երգացանկ ==
Glastonbury Festival 2004"Hysteria" – 4:12
"New Born" – 6:29
"Sing for Absolution" – 4:55
"Muscle Museum" – 5:06
"Apocalypse Please" – 4:42
"Ruled by Secrecy" – 4:57
"Sunburn" – 5:32
"Butterflies and Hurricanes" – 6:11
"Bliss" – 3:53
"Time Is Running Out" – 4:02
"Plug In Baby" – 5:02
"Blackout" – 4:24
Extra features
"Fury" (live in Los Angeles) – 4:58
"The Small Print" (live at Earls Court Exhibition Centre) – 3:40
"Stockholm Syndrome" (live at Earls Court) – 7:15
"The Groove" (live in Cincinnati and San Diego) – 9:52


== Արտաքին հղումներ ==
Տեսաերիզը խմբի պաշտոնական կայքում Archived 2009-08-03 at the Wayback Machine.
Տեսաերիզը Musewiki կայքում
Կազինկա (Դոնի վտակ)

Անվան այլ կիրառումների համար տե՛ս՝ Կազինկա (այլ կիրառումներ)Կազինկա (ռուս.՝ Казинка), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Դոն գետի ձախ ափում՝ 1125 կմ հեռավորության վրա։ Գետի երկարությունը 24 կմ է, ավազանի տարածքը 160 կմ2 է։ Կազինկաի ակունքը գտնվում է Վարվարովկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101212107000004348
Հիդրոլոգիական ուսումնասիրությունների կոդը - 107000434
Ավազանի կոդը - 05.01.01.012
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ներվա (այլ կիրառումներ)

Ներվա, կարող է վերաբերել՝

Ներվա - Հռոմի կայսր 96 թ. սեպտեմբերի 18-ից առ 98 հունվարի 27-ը
Ներվա - քաղաք և համայնք Իսպանիայում
Օգնուտի գետակ

Օգնուտի գետակ, գետակ Արածանիի ավագանում, նրա աջակողմյան Գյունեկ վտակի համակարգում։ Հոսելով Բիթլիսի նահանգի Գենջի գավառով՝ Մատրակ գյուղի մոտ միանում է Գյունեկ գետին («Մշակ», էջ 33, 1916 թ):


== Ծանոթագրություններ ==
Ժենույակ (Շարանտի գավառ)

Ժենույակ (ֆր.՝ Genouillac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 588 մարդ, բնակչության խտությունը` 40.30 մարդ/կմ²։ Բնակավայրը զբաղեցնում է 14.59 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ, Պուատիե քաղաքից` 85 կմ հարավ, Անգուլեմ քաղաքից` 40 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 358 աշխատունակ (15-64 տարեկան) բնակիչ, որոնցից ակտիվ էին 267-ը, իսկ ոչ ակտիվները` 91։ Ակտիվության ցուցանիշը կազմում է 74,6 %։ 267 աշխատունակ մարդկանցից աշխատել է 233 անձ (143 տղամարդ և 90 կին)։ Գործազուրկ են եղել 34 անձ (15 տղամարդ և 19 կին)։ 91 անաշխատունակներից 23-ը եղել են աշակերտներ կամ ուսանողներ, 27-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Umoe Mandal

Umoe Mandal AS (հայերեն՝ Ումոե Ուդալ), նորվեգական նավաշինական ընկերություն, որը մտնում է Ulltveit-Moe Group-ի կազմում։ Գլխավոր գրասենյակը տեղակայված է Նորվեգիայի Մանդալ համայնքում։
Ընկերությունը հիմնադրվել է 1989 թվականին որպես Kværner Båtservice: Հետագայում վերանվանվել է Kværner Mandal և2000 թվականից հայտնի է որպես Umoe Mandal:
Umoe Mandal ընկերության նավաշինական հարթակը մասնագիտացել է արագընթաց մոտորանավակների, սակրավորային նավակների և մեծ արագություն ունեցող պարեկապահակային նավակների կառուցման ոլորտում։
Նավաշինական հարթակը աջակցություն է ստանում Նորվեգիայի ռազմածովային ուժերի կողմից, որի համար ընկերությունը պատրաստում է, для которых строит «Սկոլդ» դասի հրթիռային նավակներ։
1994-1995 թվականներին ընկերությունը կառուցել է «Օքսյո» դասի չորս սակրավորային նավ։
Ումոե Ուդալ ընկերությունը հայտնի է նաև նավաշինության մեջ պլաստմասի և այլ բաղադրիչների կիրառմամբ։ 
Նավաշինական հարթակը ունի 47.000 քառակուսի մետր մակերես, որից 18.000 քառակուսի մետրը հանդիսանում են ծածկապատ տարածքներ և գրասենյակներ։ Նավերի առավելագույն չափսերը ծածկե նավաշինական հարթակում կազմում է 70 x 16, 5 մ։ Կռունկի հզորությունը կազմում է 400 տոննա։


== «Սկոլդ» դասի մոտորանավակներ ==
1999 թվականի ապրիլին ընկերությունը պատրաստեց «Սկոլդ» դասի մոտորանավակի օրինակ։
«Սկոլդ» դասի մոտորանավակները նախատեսված են փոխարինելու «Հյոուկ» դասի նավակներին։
2003 թվականի նոյեմբերին Նորվեգիայի զինված ուժերի նյութատեխնիկական ապահովման վարչությունը (NDLO) Skjold Prime Consortium (այդ թվում՝ ֆրանսիական DCNS և նորվեգական Umoe Mandal, ինչպես նաև Kongsberg Defence & Aerospace) հետ 3, 7 միլիարդ նորվեգական կրոնի (723 միլիոն ԱՄՆ դոլարի) կոնսորցիում պայմանագիր կնքեց, որի համաձայն պետք է պատրաստվեր վեց հատ «Սկոլդ» հրթիռային նավակ։
Նորվեգիայի զինված ուժերին հանձնվեցին հետևյալ նավակները՝:

«Շտորմ» (Storm) - 2010 թվականի սեպտեմբեր
«Սկադ» (Skudd) - 2010 թվականի հոկտեմբեր
«Սթեիլ» (Steil) - 2011 թվականի հունիս
«Գլիստ» (Glimt) - 2012 թվականի մարտ
«Գնիստ» (Gnist) - 2012 թվականի նոյեմբերՆերկայումս կոնսորցիումը, որի մեջ մտնում է նաև «Ումոե Ուդալ» ընկերությունը, արդիականացնում է «Սկելդ» նավակների նախատիպերը։


== Ծանոթագրություններ ==


== Արտաքին հղումներ ==
Umoe Mandal ընկերության կայքը:
Բերգլինդ Այսի

Բերգլինդ Այսի (անգլ.՝ Berglind Icey, հունիսի 4, 1977(1977-06-04), Հաբնարֆյորդյուր, Հյովյուդբորգարսվայդիդ, Իսլանդիա), իսլանդացի ֆոտոմոդել և դերասանուհի։


== Կենսագրություն ==
Բերգլինդ Օլաֆսդոտտտիր Այսին ծնվել է 1977 թվականի հունիսի 4-ին, Իսլանդիայի Հաբնարֆյորդյուր քաղաքում։ Մասնագիտորեն զբաղվել է լողով։ Առաջին անգամ ֆիլմում նկարահանվել է 2001 թվականին։ 2004 թվականին ճանաչվել է «Սանկտ-Պաուլոյի աղջիկ» (մոդել, որի պատկերը տեղադրված է նույն անունով գարեջրի շշի պիտակի վրա)։ Նկարահանվել է «Maxim» պարբերագրի համար։ 2013 թվականին նկարահանվել է «Սիբիր» սերիալում։

Ամուսնացած չէ։ Ներկայումս ապրում է Լոս-Անջելեսում։


== Ֆիլմագրություն ==


== Ծանոթագրություններ ==
Help! (այլ կիրառումներ)

Help! եզրը կարող է վերաբերել․

Help! - The Beatles խմբի հինգերորդ ստուդիական ալբոմը՝ թողարկված 1965 թվականին
Help! - բրիտանական The Beatles խմբի երգերից, 1965 թ․ ֆիլմի և վերջինիս սաունդթրեք ալբոմի գլխավոր երգն է
Շիյանի (գյուղ, Լեբեդինի շրջան)

Շիյանի (ուկրաիներեն՝ Шияни), գյուղ Ուկրաինայի Սումիի մարզի Լեբեդինի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մետր (երաժշտական)

Անվան այլ կիրառումների համար տե՛ս՝ Մետր (այլ կիրառումներ)Մետր, երաժշտության ռիթմի կազմակերպման համակարգը։ Գոյանում է ժամանակի շեշտված («ուժեղ») և անշեշտ («թույլ») մասերի ցիկլային հավասարաչափ պուլսացիայից, որը տևողությունների միասնական չափման և դրանց բազմազան հարաբերություններն իրականացնելու հիմք է դառնում։ Ամեն մի ցիկլը կազմում է մեկ տակտ։ Լինում են պարզ (երկմաս և եռամաս), բարդ (միանման պարզ բաղկացուցիչներից կազմված), խառը (տարբեր բաղկացուցիչներից կազմված), պարբերաբար և ոչ պարբերաբար հաջորդափոխվող ու անկանոն մետրեր կամ տակտեր (տես նաև Չափ)։ Մետր հաս¬
կացությունը ծագել է անտիկ արվեստում։ Սկզբնական դերն է եղել՝ բանաստեղծությունն ու մեղեդին իրենց միասնության մեջ ենթարկել ժամանակային համամասնականության գեղագիտական սկզբունքին։ Որոշիչը եղել է խոսքի մետրը (երկար և կարճ ձայնավորներով շեշտված և անշեշտ վանկեր)։ Չափանմուշը, որին բազմապատիկ են եղել վանկային բոլոր տևողությունները, կոչվել է պրոտոս քրոնոս (թարգմ. — առաջնային, հիմնական ժամանակ)։ Մետրը երաժշտության արտահայտչամիջոց է և, որպես այդպիսին, գործում է ռիթմի հետ համատեղ, նրան ենթարկված վիճակում։ Մետրն ունի նաև այս
կամ այն սեփական արտահայտչականությունը, օրինակ, երաժշտական երկի հնչյունները միմյանց հարաբերակցվում են նաև յուրատեսակ մետրական ֆունկցիայով (տակտային ուժեղ մասերում առանձնահատուկ ընդգծվում են և այլն), երկմաս մետրը ընդհանուր առմամբ առաջ է բերում առավել պարզ, բնական (կենսական երևույթներում շատ նմանակներ ունեցող) շարժման զգացողություն, եռամաս մետրը «սահուն», «հոսուն» է՝ ավելի «պարային», 
քան թե «երթային», խառը մետրերը, ինչպես և տարբեր մետրերի միաժամանակյա զուգորդումը (այսպես կոչվող բազմամետրը), ստեղծում են լրացուցիչ դինամիկա ևն։ Որոշ պարատեսակների հատուկ է որոշակի մետր, այդպիսի դեպքում մետր, բնորոշ ռիթմական բանաձևերի հետ համատեղ, հանդես է գալիս նաև որպես ժանրային տարր։ Խառը, հաջորդափոխվող և անկանոն մետրերը առավել տարածված են արևելյան ժողովուրդների երաժշտության մեջ։ Հայ ժող․ երգերում և պարերում հանդիպում են տարբեր ներքին կառուցվածք ունեցող հնգամաս (2+3, 3 + 2), յոթնամաս (2+2+3, 2+3 + 2, 3 + 2+2), ութնամաս (3 + 3+2 և այլն), իննամաս, տասնամաս և այլ, բազմազան խառը մետրեր, որոնք այդ երաժշտության գրավիչ առանձնահատկություններից են։
(3229) Սոլնհոֆեն

(3229) Սոլնհոֆեն (անգլ.՝ Solnhofen), աստերոիդ աստերոիդների հիմնական գոտում։ Հայտնաբերվել է 1916 թվականի օգոստոսի 9-ին Հոլգեր Թիլեի կողմից Բերգդորֆում։
Միջին հեռավորությունը Արեգակից կազմում է 2,314726 ա. մ., առավելագույնը մոտենում է 1,9601 ա. մ. հեռավորության վրա և հեռանում 2,6693 ա. մ.։ Արեգակի շուրջ մեկ ամբողջական պտույտ է կատարում 1286,32 երկրային օրվա ընթացքում, իր ուղեծրով շարժվելով միջինում 0,279869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3229) Սոլնհոֆեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
9-րդ ալիք (այլ կիրառումներ)

9-րդ ալիք, կարող է վերաբերել՝

9-րդ ալիք - հայկական մարզային ոչ պետական հեռուստառադիոընկերություն
9-րդ ալիք - ռուսական ռեգիոնալ հեռուստաալիք, հեռարձակվում է Կրասնոդար քաղաքից
9-րդ ալիք - արբանյակային հեռուստաալիք Բանգլադեշից
9-րդ ալիք - Հովհաննես Այվազովսկու նկարներից
Արբաթա

Արբաթա, ձմեռանոց Տավուշի մարզի Իջևանի շրջանում, պահպանվում էր 1920-ական թվականներին, հետագայում լքվել է։


== Ծանոթագրություններ ==
Մ.թ.ա. 581


== Դեպքեր ==


== Ծնունդներ ==


== Մահեր ==
Ֆունդուքլի

Ֆունդուքլի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==